
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
2026. gada budžeta izstrādes procesā saskaņā ar Ministru kabineta 2025. gada 22. septembra sēdes protokola Nr. 38 1.§ "Informatīvais ziņojums "Par valsts budžeta likumprojektā  iekļaujamiem prioritārajiem pasākumiem 2026., 2027. un 2028. gadam"" 2. punktu ir atbalstīts Labklājības ministrijas (turpmāk – ministrija) prioritārais pasākums “Nodrošināti un pilnveidoti ārpusģimenes aprūpes atbalsta pasākumi” 2026. gadā un turpmāk ik gadu, kas ietver arī civiltiesiskās atbildības un veselības apdrošināšanas nodrošināšanu specializētajai audžuģimenei.
1.2. Mērķis
Mērķa apraksts
Noteikumu projekts izstrādāts, lai:
1) noteiktu ārpusģimenes aprūpes atbalsta centru (turpmāk – atbalsta centrs) statusa atcelšanas nosacījumus un kārtību, kādā atceļ atbalsta centra statusu;
2) papildinātu noteikumus ar jauniem atbalsta centra pienākumiem, kas saistīti ar veselības apdrošināšanas nodrošināšanu un civiltiesiskās atbildības apdrošināšanas kompensācijas izmaksu specializētajām audžuģimenēm.
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Plānots, ka noteikumu projekts stājas spēkā 2026. gada 1. jūlijā.
1.3. Pašreizējā situācija, problēmas un risinājumi
Pašreizējā situācija
Latvijā bērnu tiesību aizsardzības sistēma ir vērsta uz bērna tiesību nodrošināšanu augt ģimeniskā vidē. Bērnu tiesību aizsardzības likuma (turpmāk - likums) 6. pants nostiprina principu, ka bērnam ir tiesības uz ģimeni, savukārt gadījumos, kad bērna aprūpe bioloģiskajā ģimenē nav iespējama, saskaņā likuma 27. pantu  bērnam tiek nodrošināta ārpusģimenes aprūpe, primāri pie aizbildņa vai audžuģimenē, bet bērnu aprūpes iestādē tikai gadījumos, kad aprūpe pie aizbildņa vai audžuģimenē nav piemērota konkrētam bērnam. Bērnu aprūpes iestādē bērns atrodas līdz brīdim, kad viņam tiek nodrošināta piemērota aprūpe pie aizbildņa vai audžuģimenē.
Atbilstoši Latvijas Nacionālajam attīstības plānam 2021.–2027. gadam[1] un Bērnu, jaunatnes un ģimenes attīstības pamatnostādnēm 2022.–2027. gadam[2] valsts politika ir vērsta uz ģimeniskai videi pietuvinātu ārpusģimenes aprūpes formu attīstību un bērnu skaita samazināšanu ilgstošās sociālās aprūpes un sociālās rehabilitācijas  institūcijās, tomēr praksē joprojām pastāv izaicinājumi, lai nodrošinātu nepieciešamo audžuģimeņu, jo īpaši specializēto audžuģimeņu pieejamību.
2018. gadā tika izveidoti atbalsta centri, kuri darbojas saskaņā ar likuma 36.1 pantu un Ministru kabineta 2018. gada 26.jūnija noteikumiem ”Ārpusģimenes aprūpes atbalsta centra noteikumi” (turpmāk – Noteikumi), un to mērķis ir  ne tikai stiprināt uzņemošo ģimeņu (audžuģimeņu, aizbildņu, viesģimeņu) kapacitāti un nodrošināt psihosociālu atbalstu tām, bet arī piesaistīt jaunas uzņemošās ģimenes.
Saskaņā ar pārskatu par bāriņtiesas darbu 2025. gadā[3]  ārpusģimenes aprūpē atradās 5160 bērns, tostarp palielinājās bērnu skaits bērnu aprūpes iestādēs (2023. gadā – 518; 2024. gadā – 568; 2025. gadā 606), vienlaikus samazinoties audžuģimeņu skaitam (2023. gadā – 709; 2024. gadā – 686; 2025. gadā – 654), savukārt specializēto audžuģimeņu skaits palielinājās no 128 2023. gadā līdz 142 2025. gadā. Minētās tendences norāda, ka ir nepieciešams stiprināt atbalstu audžuģimenēm, ieviešot papildus atbalsta pasākumus.
Atbilstoši likumam no 2018. gada Latvijā ir noteikti divi specializēto audžuģimeņu veidi:
– krīzes audžuģimenes, kas uzņem bērnu jebkurā diennakts laikā;
– specializētās audžuģimenes bērniem ar smagiem funkcionāliem traucējumiem.
Šīs audžuģimenes nodrošina aprūpi bērniem ar kompleksām vajadzībām, kam nepieciešama pastiprināta uzmanība, individuāla pieeja, nepārtraukta klātbūtne, regulāra sadarbība ar ārstniecības, sociālo pakalpojumu, izglītības un rehabilitācijas institūcijām, kā arī specifiskas zināšanas un prasmes. Aprūpes pienākumi saistīti ar būtiski lielāku fizisko, emocionālo un psiholoģisko slodzi, kā arī ar paaugstinātu civiltiesisko atbildības risku ikdienas aprūpes procesā.
Specializētajām audžuģimenēm šobrīd normatīvais regulējums paredz finansiālu atlīdzību par audžuģimenes pienākumu pildīšanu un atsevišķus atbalsta pasākumus, tostarp atbalsta centru  sniegtos pakalpojumus. Tomēr spēkā esošais regulējums neparedz civiltiesiskās atbildības apdrošināšanu un veselības apdrošināšanu specializētajām audžuģimenēm, neskatoties uz šo ģimeņu veikto pienākumu sarežģītību un pieaugošajiem riskiem.
Praksē tas nozīmē, ka specializētās audžuģimenes civiltiesiskās atbildības riskus (piemēram, kaitējuma nodarīšana trešajām personām vai īpašumam bērna uzraudzības laikā), kā arī veselības aprūpes izdevumus, kas rodas pastiprinātas slodzes, traumu vai emocionālas izdegšanas rezultātā, sedz no saviem personiskajiem līdzekļiem. Šāda situācija samazina specializēto audžuģimeņu drošības sajūtu, ietekmē motivāciju uzņemties šāda veida aprūpi un ir viens no faktoriem, kas kavē jaunu specializēto audžuģimeņu piesaisti un esošo noturēšanu sistēmā.
Vienlaikus Latvija, saskaņā ar Apvienoto Nāciju Organizācijas Bērnu tiesību konvencijas 20. pantu un Latvijas Republikas Satversmes 110. pantu, ir uzņēmusies pienākumu nodrošināt bērniem, kuri palikuši bez vecāku gādības, īpašu aizsardzību un palīdzību, tostarp atbilstošas un ilgtspējīgas aprūpes formas. Šo pienākumu izpilde nav iespējama bez mērķtiecīga un adekvāta atbalsta personām un ģimenēm, kuras praktiski nodrošina bērnu ikdienas aprūpi īpaši sarežģītos gadījumos.
Ņemot vērā iepriekš minēto, pastāv objektīva nepieciešamība pilnveidot specializēto audžuģimeņu atbalsta sistēmu, ieviešot civiltiesiskās atbildības un veselības apdrošināšanu kā valsts nodrošinātu aizsardzības mehānismu, lai mazinātu riskus, stiprinātu šo ģimeņu drošību un veicinātu specializēto audžuģimeņu ilgtspējīgu iesaisti ārpusģimenes aprūpes sistēmā.

[1] https://www.lm.gov.lv/sites/lm/files/data_content/ricplans_groz_201710171.pdf
[2] https://likumi.lv/ta/id/338304-par-bernu-jaunatnes-un-gimenes-attistibas-pamatnostadnem-2022-2027-gadam
[3] https://www.bac.gov.lv/lv/media/3596/download?attachment
Problēmas un risinājumi
Problēmas apraksts
Specializētās audžuģimenes (krīzes audžuģimenes un audžuģimenes bērniem ar smagiem funkcionāliem traucējumiem) nodrošina aprūpi bērniem ar kompleksām vajadzībām, kas ir saistīta ar būtiski lielāku fizisko, emocionālo un psiholoģisko slodzi, kā arī paaugstinātiem civiltiesiskās atbildības riskiem.
Spēkā esošais normatīvais regulējums neparedz civiltiesiskās atbildības apdrošināšanu, kā arī veselības apdrošināšanu specializētajai audžuģimenei, proti, personai vai ģimenei, kurai piešķirts specializētās audžuģimenes statuss. Praksē tas nozīmē, ka ar aprūpes pienākumu izpildi saistītie civiltiesiskās atbildības riski un ar pastiprināto slodzi saistītie veselības aprūpes izdevumi jāsedz no audžuģimenes personiskajiem resursiem.
Apdrošināšanas neesamība samazina specializēto audžuģimeņu drošības sajūtu un var ietekmēt gan motivāciju uzņemties šādu statusu, gan spēju ilgtermiņā nodrošināt aprūpi bērniem ar kompleksām vajadzībām.
Risinājuma apraksts
Lai mazinātu ar aprūpes nodrošināšanu saistītos riskus un stiprinātu specializēto audžuģimeņu atbalsta sistēmu, paredzēts pilnveidot normatīvo regulējumu, ieviešot civiltiesiskās atbildības apdrošināšanu un veselības apdrošināšanu specializētajām audžuģimenēm.
Civiltiesiskās atbildības apdrošināšana nodrošinās aizsardzību gadījumos, kad bērna aprūpes laikā tiek nodarīts kaitējums trešajām personām vai to īpašumam, savukārt veselības apdrošināšana veicinās specializētās audžuģimenes personu veselības aizsardzību, ņemot vērā pastiprināto slodzi, kas rodas  aprūpes pienākumu izpildes laikā.
Plānotie grozījumi veicinās specializēto audžuģimeņu drošību, noturību un ilgtspējīgu iesaisti ārpusģimenes aprūpes sistēmā, vienlaikus sekmējot bērniem ar kompleksām vajadzībām piemērotas ģimeniskas aprūpes pieejamību.
Lai nodrošinātu minēto apdrošināšanu administrēšanu specializētajām audžuģimenēm, noteikumu projekts paredz papildināt noteikumus ar  12.11.1 apakšpunktu nosakot, ka atbalsta centrs nodrošina specializētās audžuģimenes veselības apdrošināšanas līguma noslēgšanu un ar veselības apdrošināšanas saistīto norēķinu veikšanu ar apdrošināšanas kompāniju, veselības apdrošināšanas polišu izsniegšanu specializētajām audžuģimenēm un civiltiesiskās atbildības apdrošināšanas kompensācijas izmaksu specializētajām audžuģimenēm.
Lai visām specializētajām audžuģimenēm tiktu nodrošinātas vienlīdzīgas  veselības apdrošināšanas polises, kā arī ņemot vērā atbalsta centru atšķirīgo administratīvo lielumu un darbības apjomu, veselības apdrošināšanas nodrošināšanai specializētajām audžuģimenēm ir izvēlēts centralizēts iepirkuma modelis, ko īstenos centrs, tādējādi nodrošinot vienotu apdrošināšanas piedāvājumu un vienlīdzīgu attieksmi pret visām specializētajām audžuģimenēm neatkarīgi no to piesaistes konkrētam atbalsta centram.
Savukārt atbalsta centrs nodrošinās praktisko  veselības apdrošināšanas ieviešanu, proti, slēdzot veselības apdrošināšanas līgumu ar apdrošināšanas kompāniju par atbalsta centra piesaistītajām specializētajām audžuģimenēm, veicot ar veselības apdrošināšanu saistītos norēķinus ar apdrošināšanas kompāniju, izsniedzot polisēs paredzētās veselības apdrošināšanas kartes specializētajām audžuģimenēm, kā arī savlaicīgi informējot apdrošināšanas kompāniju par veselības apdrošināšanas polises izbeigšanu vai jaunas polises nepieciešamību gadījumos, kad tiek piešķirts, izbeigts vai atņemts specializētās audžuģimenes statuss, kā to paredz noteikumu grozījumu projekta 12.11.2 punkts.
Civiltiesiskās atbildības apdrošināšana paredzēta kompensācijas veidā. Katra specializētā audžuģimene, kas atbilst Ministru kabineta 2018. gada 26. jūnija noteikumu Nr. 354 "Audžuģimenes noteikumi"   prasībām un pati ir noslēgusi civiltiesiskās atbildības apdrošināšanas līgumu ar apdrošināšanas kompāniju, ir tiesīga saņemt kompensāciju par civiltiesiskās atbildības apdrošināšanas polises iegādi ne vairāk kā 70 euro apmērā. Kompensācijas apmērs ir atkarīgs no faktiskajām polises izmaksām, un gadījumos, kad polise iegādāta par zemāku cenu, specializētajai audžuģimenei tiek kompensēti faktiskie izdevumi.
Kompensāciju par civiltiesiskās atbildības apdrošināšanu izmaksā tas atbalsta centrs, ar kuru specializētā audžuģimene ir noslēgusi noteikumos paredzēto līgumu. Atbalsta centrs veic izmaksu, pamatojoties uz iesniegtajiem izdevumus apliecinošiem dokumentiem, attiecīgos datus ievada uzskaites informācijas sistēmā un pēc tam saņem finansējumu no centra, atbilstoši noteiktajai atskaišu un maksājumu kārtībai, proti, atbalsta centra veikto apdrošināšanas izdevumu un sniegto atbalsta pakalpojumu uzskaite un kontrole tiek nodrošināta esošās atskaitīšanās kārtības ietvaros. Atbalsta centrs ministrijas pārziņā esošajā Valsts sociālās politikas monitoringa informācijas sistēmā (SPOLIS) iesniedz ikmēneša pārskatu par atbalsta pakalpojumu faktisko izpildi un faktiski veiktajiem izdevumiem deleģētā valsts pārvaldes uzdevuma izpildes ietvaros, ietverot arī informāciju par veselības apdrošināšanas nodrošināšanu un civiltiesiskās atbildības apdrošināšanas kompensācijām.
Lai nodrošinātu vienotu un tiesiski skaidru apdrošināšanas atbalsta īstenošanu, Noteikumu projekts paredz, ka līgumā starp atbalsta centru un specializēto audžuģimeni obligāti ietverams nosacījumus par veselības apdrošināšanas nodrošināšanu un civiltiesiskās atbildības apdrošināšanas kompensācijas izmaksu atbilstoši šo noteikumu grozījumu 12.11. un 12.11.1 apakšpunktam.
Noteikumu projekts paredz precizēt noteikumu 22. punktā ietverto finansējuma aprēķina formulu, to papildinot ar jaunu komponenti E, lai skaidri nodalītu un ierobežotu pakalpojuma administrēšanas izdevumus, kas saistīti ar specializētajām audžuģimenēm nodrošinātās veselības apdrošināšanas  un civiltiesiskās atbildības apdrošināšanas kompensāciju izmaksu administrēšanu. Formulas papildināšana ar komponenti E nodrošina, ka arī apdrošināšanas ieviešana tiek iekļauta vienotā finanšu plānošanas un kontroles ietvarā, vienlaikus nosakot maksimāli pieļaujamo administrēšanas izdevumu apmēru – ne vairāk kā 10 % no šo noteikumu 12.11.1 apakšpunktā minētajām apdrošināšanas un kompensāciju izmaksām.
Precizējot noteikumu 22.2 punktu, paredzēts, ka šo noteikumu 3.1. apakšpunktā minētajā līgumā tiek noteikti arī ar specializēto audžuģimeņu apdrošināšanu saistīto pakalpojumu administrēšanas izdevumu apmēri, nosakot, ka tie nepārsniedz 10 % no apdrošināšanas un kompensāciju izmaksām.
Problēmas apraksts
Likuma 36.1 panta trešā daļa paredz pilnvarojumu Ministru kabinetam noteikt atbalsta centru izveidošanas, darbības un statusa atcelšanas nosacījumus un kārtību. Saskaņā ar minēto pilnvarojumu ir izdoti noteikumi, tomēr spēkā esošajos noteikumos atbalsta centra statusa atcelšanas nosacījumi un kārtība nav noteikti, līdz ar to Ministru kabinetam ar likumu dotais pilnvarojums šajā daļā nav pilnībā īstenots. Esošais regulējums nenosaka nedz gadījumus, kuros atbalsta centra statuss ir atceļams, nedz institūciju kompetenci un procedūru šāda lēmuma pieņemšanai.
Vienlaikus noteikumu 11. punktā ir paredzēts, ka centrs nodrošina informācijas uzkrāšanu par komersantiem, biedrībām vai nodibinājumiem, kuriem piešķirts vai atcelts atbalsta centra statuss. Tas norāda, ka normatīvais regulējums paredz statusa atcelšanas iespējamību, tomēr kārtība, kādā statuss tiek atcelts, noteikumos nav reglamentēta, radot iekšēju normatīvā regulējuma nepilnību.
Šāda situācija rada tiesisko nenoteiktību, var apgrūtināt uzraugošo institūciju rīcību praksē, kā arī rada risku nevienveidīgai normu piemērošanai. Nepieciešamība novērst konstatēto normatīvā regulējuma nepilnību ir aktualizēta arī Ministru kabineta 2025. gada 17. jūnija sēdes protokola Nr. 24 37. § 3. punktā, ar kuru Labklājības ministrijai uzdots izstrādāt grozījumus noteikumos, paredzot atbalsta centru statusa atcelšanas nosacījumus un kārtību.
Risinājuma apraksts
Lai novērstu konstatēto tiesiskā regulējuma nepilnību un nodrošinātu likuma 36.1 panta trešajā daļā Ministru kabinetam dotā pilnvarojuma pilnvērtīgu īstenošanu, noteikumi tiek papildināti ar jaunu 8.1 punktu, kurā noteikti gadījumi, kādos centrs var pieņemt lēmumu par atbalsta centra statusa atcelšanu. Jaunais regulējums ir veidots kā skaidru un izsmeļošu kritēriju kopums, kas aptver būtiskākās situācijas, kurās statusa saglabāšana vairs nav tiesiski vai faktiski pamatota, tostarp gadījumus, kad atbalsta centrs pats lūdz statusa atcelšanu, ir izbeigta tā darbība, sniegtas būtiski nepatiesas ziņas, ilgstoši netiek nodrošināts pakalpojums atbilstoši kvalitātes prasībām vai pakalpojumu sniegšanai tiek izmantotas neatbilstošas telpas.
Vienlaikus noteikumu projekts neparedz  automātisku statusa atcelšanu. Regulējums paredz, ka centram ir rīcības brīvība izvērtēt konkrētās situācijas apstākļus, un statusa atcelšana ir paredzēta kā galējs līdzeklis, kas piemērojams tikai specifiskos un būtiskos gadījumos. Gadījumos, kas saistīti ar prasību vai līgumsaistību neizpildi, regulējumā tiek uzsvērta atbalsta centra informēšana un termiņa noteikšana trūkumu novēršanai, tādējādi nodrošinot tiesisko paļāvību un samērīguma principa ievērošanu.
Līdz ar to paredzētie grozījumi nevis paplašina sankciju piemērošanu, bet gan nostiprina tiesisko skaidrību un paredzamību, vienlaikus ļaujot nodrošināt efektīvu atbalsta centru uzraudzību un bērna labāko interešu aizsardzību. Statusa atcelšanas regulējuma iekļaušana noteikumos ir nepieciešama, galvenokārt, lai izpildītu likumā noteikto deleģējumu, novērstu regulējuma iekšējo nepilnību un nodrošinātu vienotu un caurskatāmu pieeju praksē.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Specializētās audžuģimenes un tajās ievietotie bērni
Ietekmes apraksts
Specializētām audžuģimenēm papildus atbalsts - veselības apdrošināšana un civiltiesiskās atbildības apdrošināšanas kompensācija, veicot specializētās audžuģimenes pienākumus.
Juridiskās personas
Atbalsta centri
Ietekmes apraksts
Atbalsta centri nodrošinās specializēto audžuģimeņu veselības apdrošināšanas līgumu noslēgšanu, norēķinus ar apdrošinātāju, polišu izsniegšanu, informācijas sniegšanu par polišu izbeigšanu vai jaunu polišu nepieciešamību, kā arī izmaksās kompensāciju par civiltiesiskās atbildības apdrošināšanu
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	149 405
	0
	158 298
	0
	167 191
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	149 405
	0
	158 298
	0
	167 191
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	149 405
	0
	158 298
	0
	167 191
	0
	0

	2.1. valsts pamatbudžets
	149 405
	0
	158 298
	0
	167 191
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-2026. gadā apakšprogrammas 22.03.00 “Valsts atbalsts ārpusģimenes aprūpei” ietvaros plānoti izdevumi 149 405 euro apmērā, tai skaitā civiltiesiskajai apdrošināšanai 12 936 euro un veselības apdrošināšanai 136 469 euro (detalizētu aprēķinu skatīt 1.un 2.tabulā).
- 2027.gadā apakšprogrammas 22.03.00 “Valsts atbalsts ārpusģimenes aprūpei” ietvaros plānoti izdevumi 158 298 euro apmērā, tai skaitā civiltiesiskajai apdrošināšanai 13 706 euro un veselības apdrošināšanai 144 592 euro (detalizētu aprēķinu skatīt 1.un 2.tabulā).
-2028. gadā un turpmākajos gados apakšprogrammas 22.03.00 “Valsts atbalsts ārpusģimenes aprūpei” ietvaros plānoti izdevumi 167 191 euro apmērā, tai skaitā civiltiesiskajai apdrošināšanai 14 476 euro un veselības apdrošināšanai 152 715 euro (detalizētu aprēķinu skatīt 1.un 2.tabulā).

Civiltiesiskās apdrošināšanas izdevumu aprēķins:                                                                                                                                                                                          1.tabula
	 
	2026
	2027
	2028
	2029

	Apdrošināšanas cena vienai ģimenei gadā (euro)
	70
	70
	70
	70

	ģimeņu skaits
	168
	178
	188
	188

	KOPĀ
	11 760
	12 460
	13 160
	13 160

	administrēšanas izdevumi 10%
	1 176
	1246
	1316
	1316

	IZDEVUMI KOPĀ
	12 936
	13 706
	14 476
	14 476


Veselības apdrošināšanas izdevumu aprēķins:                                                                                                                                                                                               2.tabula

	 
	2026
	2027
	2028
	2029

	Apdrošināšanas cena vienai personai (euro)
	426,86
	426,86
	426,86
	426,86

	koeficients 1.73, jo pārsvarā audžuģimenes statuss ir 2 personām
	1,73
	1,73
	1,73
	1,73

	ģimeņu skaits
	168
	178
	188
	188

	KOPĀ
	124 406
	131 447
	138 832
	138 832

	administrēšanas izdevumi 10%
	12 406
	13 145
	13 883
	13 883

	IZDEVUMI KOPĀ
	136 469
	144 592
	152 715
	152 715




	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Ministru kabineta 2025. gada 22. septembra sēdē (protokollēmuma Nr. 38 1. § 2. punkts) tika atbalstīts Labklājības ministrijas priekšlikums par papildu finansējuma piešķiršanu Labklājības ministrijas prioritārajam pasākumam "Materiālā atbalsta pilnveidošana ārpusģimenes aprūpē esošiem bērniem" īstenošanai. Pasākuma nodrošināšanai ir atbalstīts kopējais papildu finansējums 2026. gadā 24 168 498 euro apmērā, 2027. gadā 26 440 801 euro apmērā, 2028. gadā 30 177 077 euro apmērā un 2029. gadā 30 173 568 euro apmērā, t.sk. Noteikumu projekta ieviešanai 2026. gadā 149 405 euro apmērā, 2027. gadā 158 298 euro, 2028.gadā  un turpmākajos gados 167 191  euro apmērā.

Finansējums Noteikumu projekta ieviešanai ir iestrādāts likumā "Par valsts budžetu 2026. gadam un budžeta ietvaru 2026., 2027. un 2028. gadam"
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Bērnu aizsardzības centrs
Nevalstiskās organizācijas
Nē
Cits
Atbalsta centri
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Nacionālā attīstības plāna 2021-2027. gadam rīcības virziena "Sociālā iekļaušana", 114. rīcības virziena mērķa indikators "Aizbildnībā un audžuģimenēs (ģimeniskā vidē) dzīvojošu bērnu īpatsvars no visu ārpusģimenes aprūpē esošo bērnu skaita", 120. rīcības uzdevums -  Ģimeniskas vides veidošana ārpusģimenes aprūpē esošajiem bērniem, ārpusģimenes aprūpē esošo bērnu tiesību aizstāvības un interešu pārstāvniecības, sniegtā atbalsta un pakalpojumu uzlabošana, kā arī atbalsta pakalpojumu pilnveide jauniešiem pēc ārpusģimenes aprūpes, veicinot sociālo iekļaušanu.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Noteikumu projekts pozitīvi ietekmēs iedzīvotāju sociālo situāciju, uzlabojot specializēto audžuģimeņu sociālo drošību un finansiālo stabilitāti. Veselības apdrošināšanas un civiltiesiskās atbildības apdrošināšanas kompensācija mazinās riskus, kas saistīti ar bērnu aprūpes pienākumu veikšanu, veicinās specializēto audžuģimeņu ilgtspēju un pieejamību, kā arī sekmēs kvalitatīvāku atbalstu bērniem ar sarežģītām vajadzībām.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Noteikumu projekts pozitīvi ietekmēs specializēto audžuģimeņu pieejamību veselības aprūpes pakalpojumiem, tādējādi mazinot ar veselības riskiem saistīto slogu uz veselības aprūpes sistēmu un audžuģimeņu veselību.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Noteikumu projekts pozitīvi ietekmēs bērna labākās intereses, veicinot stabilāku, drošāku un kvalitatīvāku aprūpes vidi specializētās audžuģimenēs.
8.2. Cita informācija
Cita informācija
-

